ANNA SE STORIE KOOS TYDSKRIF WORD 'N AGENT WINKELS ONS SKRYWERS ARTIKELS KOOP HIER GRATIS KONTAK AGENTE LOGIN
Naam van produk:
A5 Storieboek (200 bladsye)
Drie-en-twingtig jaar gelede het Max en Fiona Greyson drie seuntjies aangeneem en hulle grootgemaak as deel van die suksesvolle Greyson-empire. Nou is hierdie seuns onafhanklike, aantreklike, intelligente mans wat elk in eie reg 'n aanwins is vir die familiebesigheid. Daar is net één probleem: nie een van hulle lyk asof hulle enigsins belangstel in die string gewillige meisies wat enigiets sal doen om die volgende mevrou Greyson te word nie. Wat is fout met die Greyson-mans dat hulle nie tot trou kan kom nie?
Die afgelope paar jaar van Nikita Joubert se lewe was alles behalwe maklik, en nou is sy desperaat. Toe Fiona Greyson haar nader om haar oudste seun se troue te reël, het Nikita geen ander keuse as om in te stem nie. Al beteken dit dat sy haarself dikwels in Paul Greyson se teenwoordigheid gaan bevind... Van die eerste oomblik af is die elektrisiteit tussen haar en Paul onmiskenbaar. Maar Nikita het lankal besluit om weg te bly van mans soos hy. Paul is gevaarlik en onverantwoordelik. Hy speel met die lewe – iets wat sy nie meer kan bekostig om te doen nie.